EELNÕU 2020/259

								KOMISJONID:

eelarve- ja arengu-	JK	
haridus-		
kultuuri- 		
majandus-	X	
revisjoni-		
sotsiaal- 		

VILJANDI LINNAVOLIKOGU

MÄÄRUS

28. mai 2020   nr

Viljandi linna ühisveevärgi ja -kanalisatsiooni arendamise
kava aastateks 2020-2031

Määrus kehtestatakse ühisveevärgi ja -kanalisatsiooni seaduse § 4 ja kohaliku omavalitsuse korralduse seaduse § 22 lõike 1 punkti 37 alusel.

§ 1. Kinnitada Viljandi linna ühisveevärgi ja -kanalisatsiooni arendamise kava aastateks 2020‑2031.

§ 2. Tunnistada kehtetuks Viljandi Linnavolikogu 29.10.2015 määrus nr 67 ,,Viljandi linna ühisveevärgi ja -kanalisatsiooni arendamise kava aastateks 2015-2027“.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 11.05.2020
Esitaja: Viljandi Linnavalitsus			Ettekandja: Kalvi Märtin
Lk arv: 2
Hääletamine: poolthäälteenamus

Seletuskiri
Viljandi linna ühisveevärgi ja -kanalisatsiooni arendamise
kava aastateks 2020-2031

Eelnõu eesmärk on kinnitada uus, kaasajastatud Viljandi linna ühisveevärgi ja -kanalisatsiooni arendamise kava aastateks 2020-2031.

Kohaliku omavalitsuse korralduse seaduse § 22 lõike 1 punkti 37 kohaselt on volikogu ainupädevuses küsimused, mis on seadusega volikogu ainupädevusse antud.

Ühisveevärgi ja -kanalisatsiooni seaduse (edaspidi ÜVK) § 4 lõike 1 alusel on ühisveevärgi ja -kanalisatsiooni arendamise kava kinnitamine volikogu pädevuses.

Sama paragrahvi lõike 2 kohaselt koostatakse ühisveevärgi ja -kanalisatsiooni arendamise kava vähemalt 12neks aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat, ning ülevaadatud kava uuesti kinnitada.

Ühisveevärgi ja -kanalisatsiooni arendamise kava (edaspidi ÜVK AK) on seadusega kohustuslik valdkondlik arengukava. Sisuliselt on see kokkulepe, mis lähtub selle koostamisel teadaolevast olukorrast ja taotlustest arendada Viljandi ühisveevärki ja -kanalisatsiooni kui head kompromissi vee-ettevõtja ja klientide vahel lühi- ja pikaajaliste eesmärkide saavutamise ning viljandlaste elukvaliteedi parendamise huvides aastani 2031. Samuti on ÜVK AK aluseks, kui arendamise kaasfinantseerimine toimub riigieelarvest või riigi tagatud laenust või Euroopa Liidu vahenditest.

Vastavalt ühisveevärgi ja -kanalisatsiooni seaduse § 4 lõikele 1 rajatakse kohaliku omavalitsuse ühisveevärk ja -kanalisatsioon kohaliku omavalitsuse volikogu poolt kinnitatud ühisveevärgi ja 
-kanalisatsiooni arendamise kava alusel.

Kavas on korrigeeritud ja täpsustatud on nii lühiajalisi kui pikaajalisi ehitus- ja rekonstrueerimiskavasid. Suurendatud on tähelepanu reoveesette järeltöötluse edasisele arendamisele ja lõhnahäiringute minimiseerimisele. Täiustatud on kaardimaterjali.

Uue arendamise kava on kooskõlastanud Keskkonnaamet ja Terviseamet.

(allkirjastatud digitaalselt)
Ene Rink
linnasekretär